OpenLLM-France/wikimedia huggingface dataset:
# Lluer encaputxat

El lluer encaputxat (Spinus magellanicus) és una espècie d'ocell de la família dels fringíl·lids (Fringillidae).

## Descripció

* Fa uns 14 cm de llarg.
* Mascle amb color general groc o groc verdós. Cap negre. Ales negres amb una banda groga. Cua negra amb groc a la base.
* Femella amb cap groc i menys notable el groc de la base de la cua i les bandes alars.

## Hàbitat i distribució

Habita sabanes, matolls de muntanya, ciutats i conreus del sud-est de Veneçuela, Guyana i adjacent nord del Brasil, Andes des del sud-oest i est de Colòmbia, cap al sud, a través de l'Equador i el Perú, fins al nord de Xile i terrenys menys alts de Bolívia, centre i est de Brasil, el Paraguai, Uruguai i nord i centre de l'Argentina.

## Subespècies

* S. m. alleni (Ridgway, 1899). Sud-est de Bolívia, oest de Paraguai i nord-est de l'Argentina.
* S. m. boliviana (Sharpe, 1888). Sud de Bolívia.
* S. m. capitalis (Cabanis, 1866). Des del centre de Colòmbia cap al sud, a través de l'Equador fins al nord-oest de Perú.
* S. m. hoyi (König C, 1981). Andes centrals del nord-oest de l'Argentina.
* S. m. icterica (Lichtenstein 1823). Est i sud de Paraguai i sud-est de Brasil.
* S. m. longirostris (Sharpe, 1888). Sud de Veneçuela, oest de Guyana i nord de Brasil.
* S. m. magellanica (Vieillot, 1805). Uruguai i est de l'Argentina.
* S. m. paula (Todd, 1926). Des del sud de l'Equador fins al sud-oest de Perú.
* S. m. peruana (Berlepsch et Stolzmann, 1896). Perú central.
* S. m. santaecrucis (Todd, 1926). Bolívia central.
* S. m. tucumana (Todd, 1926). Andes occidentals del nord-oest de l'Argentina.
* S. m. urubambensis (Todd, 1926). Sud de Perú i nord de Xile.

## Referències

* ↑ «Lluer encaputxat». Cercaterm. TERMCAT, Centre de Terminologia. Rev. 10/04/2022(català)
# Lluer olivaci

El lluer olivaci (Spinus olivaceus) és un ocell de la família dels fringíl·lids (Fringillidae).

## Hàbitat i distribució

Habita la selva pluvial, bosc obert i matolls als turons de la vesant oriental dels Andes, des del sud-est de l'Equador, cap al sud, a través del Perú fins al centre de Bolívia.

## Referències

* ↑ «Lluer olivaci». Cercaterm. TERMCAT, Centre de Terminologia. Rev. 10/04/2022(català)
# Luci Aureli Cota

Luci Aureli Cota és el nom dels següents personatges:
* Luci Aureli Cota, tribú militar el 181 aC.
* Luci Aureli Cota, cònsol el 144 aC.
* Luci Aureli Cota, cònsol el 119 aC.
* Luci Aureli Cota, tribu de la plebs el 95 aC.
* Luci Aureli Cota, cònsol el 65 aC.
# Dama de Castellar

La Dama de Castellar és una estàtua/exvot de bronze que data d'entre el Segle IV aC - i el Segle II aC, que representa a una dama o sacerdotessa, i que va ser esculpida pels ibers, i la troballa dels quals es va produir a la localitat de Castellar, Província de Jaén, (Andalusia), al jaciment arqueològic denominat "Cueva de la Lobera", a principis de la dècada dels 70 del segle XX per part de l'arqueòleg francès Gerard Nicolini.

## Simbologia

Es tracta d'un exvot, i representa a una dama de l'aristocràcia o una sacerdotessa ibèrica, que vesteix túnica, va abillada amb diverses joies i porta una còfia i dues rodeles al cap;

## Característiques

* Forma: Dama o sacerdotessa.
* Material: bronze.
* Context: Edat del Ferro II.
* Estil: Ibèric.
* Tècnica: a la cera perduda.

## Conservació

La peça s'exposa de forma permanent en el Museu d'Arqueologia de Catalunya de Barcelona.

## Referències i bibliografia

* 1 2 3 http://www.diariojaen.es/index.php/menucultura/71-notculturales/29092-la-dama-ibera-anunciara-en-castellar-su-rico-pasado-pre-romano Arxivat 2010-12-25 a Wayback Machine. Article sobre la Dama de Castellar del rotatiu espanyol Diario de Jaén publicat el dia 24-11-2010], (Consultada el 02-06-2011)
* Web del Museu Arqueològic de Barcelona Arxivat 2011-08-29 a Wayback Machine.
* LANTIER, R., 1917: El santuari ibèric de Castellar de Santisteban (Jaén) (CIPYP, Memòria, 15), Madrid.
# Dasyatis marmorata

Dasyatis marmorata és una espècie de peix de la família dels dasiàtids i de l'ordre dels myliobatiformes present a l'oceà Atlàntic oriental i la Mediterrània: des del Marroc i Mauritània fins a la República del Congo i Sud-àfrica (KwaZulu-Natal).
És un peix marí demersal de clima tropical, que viu entre 12–65 m de fondària. Els adults poden assolir 60 cm de longitud total. És ovovivípar. Menja crancs, amfípodes, cucs, peixos i Stomatopoda. Pot causar lesions doloroses als humans.

## Referències

* 1 2 Binohlan, Crispina B.; Froese, Rainer. «Dasyatis marmorata (Steindachner, 1892) Marbled stingray» (en anglès).
* ↑ Steindachner, F. «Über einige neue und seltene Fischarten aus der ichthyologischen sammlung des k. k. naturhistorischen Hofmuseums» (en alemany). Denkschrift der Akademie der Wissenschaften Wien, v. 59, 1., 1892, pàg. 357-384, Pls. 1-6.
* 1 2 Capapé, C. i M. Desoutter, 1990. Dasyatidae. p. 59-63. A: J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 1. (anglès)
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315. (anglès)
* ↑ Michael, S.W., 1993. Reef sharks and rays of the world. A guide to their identification, behavior, and ecology. Sea Challengers, Monterey, Califòrnia. 107 p. (anglès)
* ↑ Maigret, J. i B. Ly, 1986. Les poissons de mer de Mauritanie. Science Nat., Compiègne. 213 p. (francès)

## Bibliografia

* Bianchi, G., K.E. Carpenter, J.-P. Roux, F.J. Molloy, D. Boyer i H.J. Boyer, 1993. FAO species identification field guide for fishery purposes. The living marine resources of Namibia. FAO, Roma, Itàlia. 250 p. (anglès)
* Capapé, C.; Zaouali, J. «Le regime alimentaire de la pastenague merbrée, Dasyatis marmorata (Pisces, Dasyatidae), des eaux Tunisiennes» (en francès). Vie Milieu, 42, 1992, pàg. 269-276.
* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland. (anglès)
* Cowley, P.D. i L.J.V. Compagno, 1993. A taxonomic re-evaluation of the blue stingray from southern Africa (Myliobatiformes: Dasyatidae). S. Afr. J. Mar. Sci. 13:135-149. (anglès)
# Dewevrella

Dewevrella és un gènere monotípic de fanerògames de la família de les Apocynaceae. Conté una única espècie: Dewevrella cochliostema De Wild.. És originària del centre de l'Àfrica tropical al Zaire.

## Taxonomia

Dewevrella cochliostema va ser descrita per Émile Auguste Joseph De Wildeman i publicat a Mission Émile Laurent 549. 1907.

## Vegeu també

* Característiques de les apocinàcies

## Referències

* ↑ Espècies a The International Plant Names Index
* ↑ «Dewevrella». World Checklist of Selected Plant Families. [Consulta: 28 gener 2013].
* ↑ Dewevrella a PlantList
* ↑ «Dewevrella». Tropicos.org. Missouri Botanical Garden. [Consulta: 21 octubre 2013].

## Enllaços externs

* Dewevrella a GRIN Arxivat 2013-10-21 a Wayback Machine.
# Dewey

«Dewey» té aquests significats:

## Persones

* Chester Dewey (1784 - 1867), botànic.
* George Dewey (1837 - 1917)
* John Dewey (1859 - 1952), filòsof i pedagog.
* John Frederick Dewey (1937 -), geòleg.
* Melvil Dewey (1861 - 1931), bibliotecari autor de la Classificació Decimal de Dewey.
* Rob Dewey (1983 -), jugador de rugbi.
* Thomas Edmund Dewey (1902 - 1971), polític.

## Llocs

* Dewey (Arizona)
* Dewey (Illinois)
* Dewey (Oklahoma)
* Dewey (Utah)
* Dewey (Wisconsin)
* Dewey Beach, Delaware
* Comtat de Dewey (Oklahoma)
* Comtat de Dewey (Dakota del Sud)
# Maleïda jungla

Maleïda jungla (títol original en francès: Terrible Jungle) és una pel·lícula francesa de comèdia de 2020, dirigida per Hugo Benamozig i David Caviglioli. L'obra fou doblada al català.

## Argument

Eliott, un jove investigador ingenu, marxa a estudiar els otopis, un misteriós poble de l'Amazones. També és una oportunitat per fugir de la presa de la seva mare, la possessiva Chantal de Bellabre. Però aquesta, preocupat per ell, decideix anar a buscar-lo i aventurant-se a l'estranya selva amazònica.

## Repartiment

* Vincent Dedienne com a Eliott de Bellabre
* Catherine Deneuve com a Chantal de Bellabre
* Alice Belaïdi com a Albertine
* Jonathan Cohen com a tinent coronel François-Yves Raspaillès
* Patrick Descamps com a Conrad Saint-Gilles
* Stéphan Beauregard com a l'otopi quebequès
* Jonas Dinal com a Yaguati
* Guillaume Duhesme com a maréchal-des-logis Yannick
* Luca Besse com a maréchal-des-logis Fabrice
* David Boring («Esteban») com al químic otopi

## Crítica

El web Allociné li atorgà una mitjana de 3'7 sobre 5, segons la interpretació de 17 ressenyes de premsa.
Per a Nathalie Chifflet, del diari Dernières Nouvelles d'Alsace, «Maleïda jungla, una comèdia de baix pressupost amb molta energia, no és tanmateix un deliri pastiche de Tintín, sinó el producte d'un desenfrenat cinema burlesc, que testimonia la mateixa bogeria interessant que La Loi de la jungle (2016) d'Antonin Peretjatko».
Per a Christophe Caron, del diari La Voix du Nord, la pel·lícula és «suaument cínica i deliciosament absurda».

## Referències

* 1 2 Lemercier, Fabien. «Crítica: Terrible Jungle» (en castellà), 28-07-2020. [Consulta: 29 abril 2021].
* ↑ «Terrible Jungle: Les critiques presse» (en francès). AlloCiné.fr. [Consulta: 11 agost 2020].
* ↑ «Deneuve chez les Indiens» (en francès). DNA.fr. [Consulta: 11 agost 2020].
* ↑ «Terrible jungle: (més)aventures tropicales» (en francès). LaVoixDuNord.fr, 28-07-2020. [Consulta: 11 agost 2020].
# December's Children (And Everybody's)

December's Children (And Everybody's) és el cinquè àlbum americà d'estudi de la banda de rock britànica The Rolling Stones, editat el 4 de desembre de 1965.

## Recepció

December's Children (And Everybody's) va assolir el número 4 a les llistes estatunidenques, on va aconseguir una certificació d'or. El baixista Bill Wyman cita Jagger el 1968 anomenant el disc "[no] un àbum, només una col·lecció de cançons." En conseqüència, només es detalla breument a l'exhaustiu llibre de Wyman Rolling with the Stones. El segon èxit en assolir el número 1 als Estats Units, «Get Off of My Cloud», va ser el senzill amb la posició més alta de l'àlbum, també una de les principals entrades als rànquings del Regne Unit i de diversos mercats.
L'agost de 2002, l'àlbum va ser reeditat en un nou CD remasteritzat i SACD digipak per ABKCO Records. «Look What You've Done» tall de l'àlbum editat en autèntic estèreo.

## Referències

* ↑ «The Rolling Stones – December's Children (And Everybody's)» (en anglès). Discogs. [Consulta: 11 abril 2020].
* ↑ Allmusic review
* ↑ «The Rolling Stones: Album Guide - Rolling Stone Music», 12-04-2011. Arxivat de l'original el 12 abril 2011.
* ↑ «Gold & Platinum - RIAA».

## Enllaços externs

* «Lloc web oficial de The Rolling Stones» (en anglès).
Albums de The Rolling Stones :
Edicions UK&USA 1964–1967 :
Edicions internacionals 1967–present :
# Manuel Breva Perales

Manuel Breva Perales (?- Castelló de la Plana, 29 d'agost de 1936) fou un advocat i polític valencià, germà de Francisco Breva Perales. Es llicencià en filosofia i lletres i inicialment milità en Comunió Tradicionalista, però després es va passar al Partit Conservador, dins el sector d'Antoni Maura, del qual en fou el principal dirigent a la província de Castelló. Fins al 1918 va dirigir La Gaceta de Levante i fou diputat provincial de Castelló de 1919 a 1923. Durant la Dictadura de Primo de Rivera es va afiliar a la Unión Monárquica Nacional. De març de 1930 a febrer de 1931 fou nomenat alcalde de Castelló, i des del 1931 es va afiliar a la Derecha Regional Agraria, de la qual el 1935 en fou membre del Consell Provincial. Quan esclatà la guerra civil espanyola fou fet presoner per milicians del Front Popular i el 29 d'agost del 1936 fou afusellat a Castelló amb 55 presoners més, entre ells Francisco Javier Bosch Marín, José Pascual Viciano, Manuel Cosín Fabregat i Juan Mut Armengol.

## Obres

* Rudimentos de derecho (1915)

## Referències

* Biografies de polítics valencians Arxivat 2013-06-18 a Wayback Machine.
| Precedit per: José Pascual Viciano | Alcalde de Castelló 1930 - 1931 | Succeït per: Francisco Breva Perales |
# Manuel Borja Calvar Simón

Manuel Borja Calvar Simón, més conegut com a Capi (Vigo, 2 d'abril de 1981) és un futbolista gallec, que ocupa la posició de defensa.

## Trajectòria

Després de passar per les categories inferiors del Celta de Vigo, el 2002 recala al modest Ponte Ourense, de la Tercera gallega. D'ací és captat l'any següent pel Reial Saragossa, que l'hi incorpora per al seu filial. Eixa mateixa campanya 03/04, el defensa debuta a la màxima categoria amb el primer equip, tot jugant un encontre.
Entre 2003 i 2006, Capi hi sumaria 13 partits i un gol amb els aragonesos a primera divisió, tot combinant-lo amb les aparicions al Zaragoza B. Sense continuïtat a l'esquadra manya, la temporada 06/07 marxa a la Lorca Deportiva, on juga mitja temporada, ja que la segona volta actuaria al Reial Múrcia, amb qui aconsegueix l'ascens a Primera. Per la seua banda, la 07/08 la recala a la UD Las Palmas. Tots tres equips militaven a Segona Divisió, i participació del defensa en ells va ser quasi testimonial, amb un total d'altres 13 partits i un gol.
L'estiu del 2008 retorna a Galícia per jugar amb el SD Ciudad de Santiago, i el 2009 fitxa pel Montañeros CF.

## Enllaços externs

* Fitxa del jugador
# Malson abans de Nadal

Malson abans de Nadal (títol original en anglès: The Nightmare Before Christmas) és una pel·lícula musical animada de 1993, dirigida per Henry Selick i produïda per Tim Burton, mentre que la banda sonora és de Danny Elfman. La història, sobre els habitants del poble Halloween, està inspirada en un poema escrit pel mateix Burton. La pel·lícula va estar nominada a l'Oscar als millors efectes visuals. Va ser doblada al català.
El moviment dels personatges està fet amb la tècnica stop-motion, que també ha estat utilitzada en altres pel·lícules com Chicken Run: Evasió a la granja o La núvia cadàver. És considerada una de les millors creacions utilitzant aquesta tècnica.

## Argument

El malson abans de Nadal succeeix en un món de ficció on les celebracions són creades i organitzades pels habitants dels diferents pobles. Així hi ha el poble Halloween, el poble Nadal, el poble Pasqua, etc.
La història és la de Jack Skellington, el "rei carbassa" del poble Hallowen on es prepara cada any la celebració del Halloween per al món mortal. Jack està cansat d'haver de preparar cada any la mateixa festivitat i desitja trobar alguna cosa més. L'oportunitat se li presenta per casualitat quan descobreix el poble Nadal i la seva festivitat.
Jack queda enamorat de Nadal i pretén fer-lo seu. És així que convenç als habitants del poble Halloween per preparar Nadal, però com que no hi estan acostumats, fabriquen una sèrie de joguets monstruosos que en lloc de divertir els nens els espanta.
Sally, una admiradora de Jack, té una premonició i intenta dissuadir-lo inútilment dels seus plans que consisteixen a segrestar el Pare Noel (deixant-lo en mans del misteriós Oogie Boogie, una mena d'home del sac) per a reemplaçar-lo la nit del 25 de Desembre. És així que la nit de Nadal en Jack horroritza el món amb la seva versió de la festa fins que, finalment, el seu trineu és abatut per l'exèrcit americà. Aquesta treva li dona temps per reflexionar, adonar-se del seu error i alliberar a Santa Claus, just a temps per a arreglar la nit.

## Repartiment

| Personatge | Veu en anglès | Veu en català |
| Jack Skellington | Chris Sarandon (parlant) Danny Elfman (cançons) | José Posada |
| Sally | Catherine O'Hara | Berta Cortés |
| Dr. Flinkenstein | William Hickey | Domènech Farell |
| Batlle | Glenn Shadix | Ramon Puig |
| Nyek | Paul Reubens | Aurora García |
| Pols | Catherine O'Hara | Teresa Soler |
| Puça | Danny Elfman | Mònica Padrós |
| Home del Sac | Ken Page | Enric Serra Frediani |

## Notes i referències

* ↑ «How Kubo and the Two Strings Landed a Surprise Visual Effects Oscar Nomination» (en anglès). Slate.com. [Consulta: 1r setembre 2022].
* ↑ «Malson abans de Nadal». Ésadir.cat. [Consulta: 1r setembre 2022].
* ↑ «The Nightmare before Christmas» (en anglès). NYTimes.com. [Consulta: 1r setembre 2022].
* ↑ «Malson abans de Nadal». ElDoblatge.com. [Consulta: 1r setembre 2022].

## Enllaços externs

* Pàgina oficial del joc Arxivat 2005-11-04 a Wayback Machine. (Japonès)
* HalloweenTown.org - Club de fans de malson abans de Nadal
* Nightmare Before Christmas Arxivat 2007-07-09 a Wayback Machine. - Poema original de Tim Burton
# Woking

Woking és un poble del districte de Woking, Surrey, Anglaterra. Té una població de 106.275 habitants i districte de 99.695. Al Domesday Book (1086) està escrit amb la forma Wochinges.

## Referències

* ↑ (anglès)«Woking». City Population. [Consulta: 21 juny 2018].
* ↑ (anglès)«Woking». City Population. [Consulta: 21 juny 2018].
* ↑ (anglès)«Surrey». The Domesday Book Online. [Consulta: 21 juny 2018].
# Oklahoma (Pennsilvània)

Oklahoma és una població dels Estats Units a l'estat de Pennsilvània. Segons el cens del 2000 tenia 915 habitants.

## Demografia

Segons el cens del 2000, Oklahoma tenia 915 habitants, 375 habitatges, i 270 famílies. La densitat de població era de 477,4 habitants/km².
Dels 375 habitatges en un 31,5% hi vivien nens de menys de 18 anys, en un 56% hi vivien parelles casades, en un 10,9% dones solteres, i en un 28% no eren unitats familiars. En el 24,5% dels habitatges hi vivien persones soles el 14,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,44 i el nombre mitjà de persones que vivien en cada família era de 2,89.
Per edats la població es repartia de la següent manera: un 24,2% tenia menys de 18 anys, un 5,9% entre 18 i 24, un 27% entre 25 i 44, un 24,6% de 45 a 60 i un 18,4% 65 anys o més.
L'edat mediana era de 41 anys. Per cada 100 dones de 18 o més anys hi havia 87,1 homes.
La renda mediana per habitatge era de 38.667 $ i la renda mediana per família de 41.477 $. Els homes tenien una renda mediana de 35.313 $ mentre que les dones 23.750 $. La renda per capita de la població era de 17.547 $. Entorn del 4,7% de les famílies i el 6,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Oklahoma». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Oklahoma». American Fact Finder. Oficina del Cens dels Estats Units, 12-01-2010.
# EPR

* No s'ha de confondre amb ERP.
EPR té els següents significats:
* EPR-200, grup polític clandestí organitzat per militars progressistes a l'interior de la Força Armada Nacional de Veneçuela
* Exèrcit Popular de la República, denominació adoptada pel Govern de la Segona República Espanyola
* Ejército Popular Revolucionario, organització guerrillera de Mèxic
* Paradoxa EPR, experiment mental
* European Platform for Rehabilitation
* European Pressurized Reactor o Reactor Europeu Pressuritzat, reactor nuclear
* Extended Producer Responsability o responsabilitat estesa del productor, que n'estén la responsabilitat als residus a la fi de vida útil d'un producte
# Batalla de Quios

La batalla de Quios (201 aC) va ser un enfrontament entre la flota de Filip V de Macedònia i les forces aliades de Rodes, Pèrgam, Bizanci i Cízic.
La guerra cretenca havia començat el 205 aC quan els macedonis i els seus aliats pirates de Creta començaren a atacar els vaixells de Rodes, que tenia la marina mercant més rica del mar Egeu. La flota ròdia amb l'ajuda dels vaixells dels seus aliats (Pèrgam, Bizanci i Cízic), va derrotar a la macedònia a les costes de Quios.

## Referències

* 1 2 Polibi 16.7

## Bibliografia

* Polibi, traduït a l'anglès per Evelyn S. Shuckburgh (1889). Histories. Londres, Nova York: Macmillan. Reimprès per Bloomington (1962).

## Enllaços externs

* Quios Arxivat 2006-05-26 a Wayback Machine. Informació sobre l'illa de Quios. (anglès)
# Nobunaga's Ambition

Nobunaga's Ambition (信長の野望, Nobunaga no Yabō, lit. "L'Ambició de Nobunaga") és una saga de videojocs d'estratègia publicats per primera vegada en 1987 pel desenvolupador de videojocs japonès Koei. Els jocs que componen aquesta sèrie han estat publicats en una varietat de consoles, tals com: NES, Game Boy, Sega Mega Drive, Super Nintendo Entertainment System, 3DO Interactive Multiplayer, Sony PlayStation 2. El títol també va ser llançat per a ordinadors personals Amiga i Macintosh amb compatibilitat MS-DOS.

## Títols en la sèrie

Per a PlayStation 2:
* Nobunaga no Yabou: Ranseiki
* Nobunaga no Yabou: Soutensoku
* Nobunaga no Yabou: Tenka Souhei (Nobunaga's Ambition: Rise to Power En els Estats Units, rellançat el 5 de febrer del 2008)
* Nobunaga no Yabou: Kakushin (Nobunaga's Ambition: Iron Triangle En els Estats Units, per a rellançar-se en el 2009)
Per a Wii:
* Nobunaga no Yabou: Kakushin (with Power Up kit) (Nobunaga's Ambition: Iron Triangle En els Estats Units, data de publicació al Japó: 2008)

## Vegeu també

* Oda Nobunaga
* Període Sengoku
# Anna Tortajada Orriols

Anna Tortajada Orriols (Sabadell, 24 de maig de 1957) és una escriptora catalana i traductora de l'alemany al català o castellà. Va treballar molts anys com a traductora i lectora d'alemany per a diferents editorials i, posteriorment, va començar a publicar els seus propis llibres.

## Biografia

Nascuda a Sabadell el 24 de maig de 1957 i actualment residint a Barcelona, Anna Tortajada des de ben petita jugava a escriure contes. És escriptora i traductora de l'alemany al català i castellà. Les seves obres han sigut traduïdes al castellà, català, alemany, italià, portuguès, japonès i anglès.
Va decidir cursar el batxillerat de ciències perquè a les lletres tenia clar que s'hi dedicaria, i així podia tenir coneixements de les Ciències. Tot i això, la seva assignatura preferida va ser el llatí, assignatura que li va despertar l'amor de la traducció. Arran d'aquesta vocació va anar quatre anys a viure a München (Alemanya) on va cursar la carrera de Filologia Hispànica.
Actualment resideix a Barcelona i, a part de dedicar-se a l'escriptura i a la traducció, també fa tallers d'escriptura, activitats de lectura, col·labora a activitats que s'organitzen a biblioteques i llibreries (l'Hora del conte) i conferències, tallers a centres d'ensenyament i tertúlies.

## Com a autora

Amb més d'una vintena de llibres publicats des de llavors, ha fet novel·la històrica rigorosa i documentada, contes infantils i novel·les juvenils i, fins i tot, ha publicat una obra de teatre per a nens, amb una visió molt diferent entre unes i altres. També té afició als contes tradicionals i les rondalles.
Molts dels seus llibres es fan servir com a llibre de lectura en escoles de Catalunya i Andorra. És per això que sovint fa visites i xerrades als centres d'ensenyament per parlar amb els lectors i promoure el gust per la lectura. També dona conferències sobre història antiga i fa tallers de lectura i d'escriptura.

## Col·laboracions periòdiques

A més de fer de traductora, escriptora i fer conferències i tallers, Anna Tortajada també ha fet col·laboracions periòdiques en mitjans de comunicació, premsa, ràdio i televisió.
* Amb Ona Catalana en Els matins amb Josep Cuní durant les temporades 2001/02, 2002/03.
* Amb RAC1 ha fet treballs de guió i locució pel programa No és obligatori (Natza Farré) durant els estius de 2001, 2002 i 2003.
* Amb Diariio 16 durant els primers mesos després de l'11 de setembre de 2001.
* Amb El mundo (Catatunya) fent una col·laboració quinzenal per l'espai d'opinió Prisma (2002)
Avui dia fa col·laboracions esporàdiques amb altres mitjans de comunicació.

## Referències

* ↑ «Diccionari d'autors i autores». [Consulta: 19 març 2019].
* 1 2 3 4 5 6 «Anna Tortajada». [Consulta: 19 març 2019].
* ↑ «Anna Tortajada». [Consulta: 19 març 2019].